
Drage drugarice i drugovi, čitao- 
ci i pretplatnici „Direktne akci- 
je“, pozdravljamo vas sa stranica 
pedesetog broja nove serije ,,Di- 
rektne akcije“. Ta cifra možda ne 
izgleda preterano velika, ali treba 
imati u vidu da je ovo prvi put da 
je slobodarski sindikalistički po- 
kret na našim prostorima uspeo 
da ostvari tu vrstu kontinuiteta 
u svojim publikacijama. Želimo 
da DA bude oruđe u rukama 
borbenih radnica i radnika, i da 
informacije i iskustva koja se kroz 
nju prenose nađu svoju primenu 
u praktičnoj borbi naše klase za 
oslobođenje. 

Posao u SrbijiP 
Samoprekoveze. 

Posao „ргеко veze” ili „па preporu- 
ku” je veoma uobičajen i praktično 


jedini način zapošljavanja u Srbiji. 
U Republičkom zavodu za statistiku 
kažu da je 293.202 nezaposlena za 
godinu dana promenilo svoj status, 
ali tek 11.448 zahvaljujući posredova- 
nju Nacionalne službe za zapošljava- 
nje. Istraživanja „Infostuda”, najvećeg 
portala za zapošljavanje u zemlji, po- 
kazuju da su „pomoć prijatelja” ili 
„јака veza” presudni pri zapošljava- 
nju u državnoj firmi, jer se na taj način 
zaposlilo više od polovine ispitani- 
ka. Istraživanja pokazuju da tek svaki 
peti radnik u državnoj firmi napredak 
u karijeri postiže zahvaljujući svom 
radu. Istraživanje je pokazalo da je 
čak 45 odsto anketiranih navelo da je 
za napredovanje potrebna pripadnost 
nekoj političkoj partiji, a još 40 odsto 
je potvrdilo da se može napredovati 
i ukoliko zaposleni ima blizak odnos 
sa šefom. 


Privatizacija EPS u najavi 

Generalni direktor Elektro- 
vojvodine Srđan Kružević 
izjavio je da je ubeđen da će 
Elektroprivreda Srbije (EPS) biti 
privatizovana. Ne čudi nas ova 
izjava. Privatizacija društvene 
infrastrukture, struje, vode i sli- 
čno, je logična tendencija kapi- 
talističkog poretka. U tom smis- 
lu je jasno da antikapitalistička 
borba mora biti i borba za bazične 
resurse, borba protiv korporacija 
koje već uveliko pokušavaju da 
nađu način da nam stave cenu na 
sve što nas okružuje. 


Ne zaboravljamo ubistvo 
ĐorflaZarića! 

18. marta 2009. godine 
policija je ubila Đorđa 
Zarića. Te večeri Zarić 
se iz grada vraćao kući 
kolima koja je vozio njegov 
drug. Nakon prolaska na 
crveno svetlo, za njima je 
krenula potera Interventne 
policije. Policijski džip im 
je blokirao put, a iz njega 
je izašlo četiri naoružana 
policajca koji su izvukli 
Đorđa iz kola i brutalno 
mu pucali u glavu. Zarić je 
umro na licu mesta. Zbog 
ovog događaja uhapšen je 
policajac Miljan Raičević, 
koji je posle traljavog 
suđenja i intervencije 
Apelacionog suda, prošle 
godine osuđen na samo 
deset godina zatvora. 



“BOLJE UMRETI OD GLADI TOKOM BORBE, NEGO OD GLADI TOKOM RADA!” (slogan štrajka u Lorensu, SAD, 1912) 







ZAGREBIDUBUE 


Preporučujemo film 




„Umesto da odnos kapitala i 
najamnog rada bude problema- 
tizovan, aktivisti često šalju po- 
ruku da su oni korisni društvu 
ovakvom kakvo ono jeste danas 
i da njihove aktivnosti ne bi ošte- 
tile ili neće oštetiti budžetsku 
kasu i kapitalističke interese. 
Oni žele da „odbrane javno do- 
bro“, ali ne uključuju borbu za 
ukidanje privatnog vlasništva. 
Aktivisti ubeđuju državu da je 


njihova borba u njenom intere- 
su, u interesu „razvoja društva“, 
„ubrzavanja evrointegracija“, 
„očuvanja istorijskog nasleđa“, 
praćenja „svetskog trenda“, nešto 
što je „osnova svake moderne 
države“. U tom smislu, zahtevi i 
opravdanja aktivista artikulisa- 
na su na isti način kao i progra- 
mi onih institucija koje sprovo- 
de društvene reforme u interesu 
kapitala.“ 


Klasna borba u doba 
fetišizma aktivizma 


edicija Demarkacije 


Tamara Đorđević ★ Nebojša Vukelić 


Klasna borba 

u doba fetišizma aktivizma 



Novo izdanje Centra za li- 
berterske studije (CLS) ugle- 
dalo je svetlost dana. Brošura 
„Klasna borba u doba fetiši- 
zma aktivizma“, autora Nebojše 
Vukelića i Tamare Đorđević, 
bavi se aktuelnim brisanjem 
demarkacionih linija između 
levog i liberalnog, kroz delova- 
nje u poljima kulture, aktivizma 
i NGO sektora. 

Objavljivanjem ovog teksta 
CLS pokreće novu ediciju 
,,Demarkacije“ u kojoj će 
biti publikovani kritičko- 
teorijski i polemički tekstovi 



utemeljeni na idejama klasne 
borbe, koji problematizuju naj- 
različitije oblike savremenog 
političkog delovanja, kulturnu, 
umetničku i, uopšte, društvenu 
proizvodnju unutar buržoaskog 
kapitalističkog društva. 

Inicijalni razlog pokretanja 
ove edicije nalazi se u deficitu 
izdavačkih prostora koji bi 
onima koji ne ispunjavaju 
kriterijume akademske za- 
parloženosti - radnicima, 
aktivistima, sindikalistima, teo- 
retičarima prakse, članovima 
emancipatorskih pokre- 

ta ili uopšte, progresivno 
orijentisanim pojedincima, 
ponudio mogućnost da izraze 
svoja politička stanovišta i izlo- 
že svoja istraživanja bez pritisa- 
ka rigidne uređivačke politike. 
Uređivačkom politikom, uz 
otvorenost prema analitičkim, 
teorijskim i aktivističkim 
autorskim istraživanjima sa 
antikapitalističkim, klasnim 
i opšteprogresivnim i eman- 
cipatorskim podtekstima, 

sadržaji brošura u ediciji 
Demarkacije ići će linijom 
protivnom onoj koju nalažu 
uvreženi cenzorski ili auto- 
cenzorski protokoli. 


lavorarecon lentezza 
(2004) 

U Bolonji je 1976. 
pokrenut slobodni 
studentski piratski 
radio ,,Alisa“, u 
kontekstu bujanja 
autonomističkog 
pokreta koji je težio 
revolucionarnom 
povezivanju studenata 
i mladih radnika. Ovaj 
Шш pokazuje atmosfe- 
ru u Bolonji početkom 1977, neposredno pred 
pobunu koja je buknula nakon što je policija 
pucala na studentskim protestima i ubila jednog 
studenta. Zasnovano na istinitim događajima. 



TheStanford Prison 
Experiment 


Stanford Prison 

Experiment 


BBC-jev dokumenta- 
rac o eksperimentu 
sprovedenom 1971. na 
odeljenju za psihologiju 
Univerziteta u Stanfor- 
du u kome je podrum 
fakulteta adaptiran u 
zatvor, a grupa stu- 
denata podeljena na 
čuvare i zatvorenike. 
Eksperiment je vrlo 
brzo izmakao kontroli, 
čuvari su počeli da zlostavljaju zatvorenike i svi 
su počeli da gube granicu između eksperimenta 
i stvarnosti, uključujući i psihologa koji se od 
eksperimentatora pretvorio u upravnika zatvo- 
ra. Ovaj eksperiment poslužio je kao inspiracija 
za nemački film Das Experiment iz 2001. 



Psychology of 
Imprisonment 

Philip Zimbardo 


Ropaci (1988) 
ROPACI 




Kratak čehoslovački 
studentski film, lažni 
dokumentarac, u ko- 
me TV ekipa i grupa 
naučnika pokušavaju 
da uhvate novu vrstu 
životinje koja se 
razvila na izuzetno 
zagađenom terenu. Ova 
životinja jede gumu i 
plastiku, pije naftu, voli 
izduvne gasove i ugalj... i ne može da preživi u 
nezagađenoj sredini. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 



Žuti sindikati pljačkaju radnike! 


Nisu pod kontrolom radnika i rade za interese gazda 



U utorak 19. marta privedeni su Saša L. (47), 
predsednik Nezavisnog sindikata Kolubare, Snežana 
K. (44), vlasnik trgovinske radnje ,,Šop XA iz Beograda, 
Jovan T. (47) radnik ove radnje, Zoran V. (56), bivši 
predsednik Nezavisnog sindikata Kolubara i Ljubiša 
M. (51), poverenik istog sindikata. Ova petorka je 
sa računa Nezavisnog sindikata (koji se finansira 
uplatama članova sindikata) od aprila 2010. godine 
do decembra 2011. godine prisvojila 68.829.007,00 
dinara. Za isti iznos je oštećen sindikat, a samim tim i 
radnici čije interese on navodno treba da štiti. 


sindikata Kolubare. 

Pored ovakvih malverzacija u žu- 
tim sindikatima, zbog kojih tek po- 
nekad neko krivično odgovara (po 
pravilu onda kada je to potrebno da 
bi se u javnosti stvorila slika o borbi 
protiv korupcije), sindikalni lideri 
zakonskim sredstvima obezbeđuju 
sebi bolji život gurajući radnike u 
još veću bedu i nemaštinu, koristeći 
okvir koji im država kreira. 

Jasno je da državi takvo stanje u 
sindikatima odgovara, jer time u 
samom korenu seče ozbiljno rad- 
ničko organizovanje. Pogledajmo 
samo plate „profesionalnih” sin- 
dikalista, koje višestruko nadmašuju 
plate radnika, za čije interese se oni 
navodno bore, i zbog kojih su potpu- 
no nezainteresovani za radnička 
pitanja. 

Najžešće klasne borbe, najradikal- 
niji (najuspešniji) štrajkovi uvek 
su tamo gde sindikalna birokratija 
nije dovoljno jaka da kontroliše 
radničko nezadovoljstvo. Sindikati 
poput Nezavisnog sindikata Ko- 


Nezavisni sindikat Kolubare, kao i 
velika većina sindikata u Srbiji, je 
žuti sindikat (pod tim imenom ne 
mislimo samo na sindikate kon- 
trolisane od strane Demokratske 
stranke, već na sve sindikate koji 
nisu pod kontrolom radnika, i koji 
suštinski rade u interesu gazda). 

Radnička kontrola nad sindikatima 
je moguća samo u onim organizacija- 

Daliste VjJ 
znali a 

...da prosečni milijarder potroši 
25 miliona dolara godišnje na 
hranu i zabavu, što je dovoljno 
da se prehrani 70.000 gladnih 
Ijudi godišnje? 

V_ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


ma u kojima nema sindikalnih biro- 
krata i u kojima se odluke donose 
direktno-demokratski - kolektivno, 
uz ravnopravno učešće svih radnika. 
Takvim načinom organizovanja spre- 
čava se stvaranje pozicija moći unutar 
sindikata, što onemogućava bilo kog 
pojedinca da manipuliše sindikatom u 
ličnom interesu. 

Direktna demokratija insistira na 
povećanom učestvovanju svih čla- 
nova u radu sindikata i na taj način 
jača solidarnost i borbeni karakter 
organizacije. Po tome se direktno de- 
mokratski sindikati razlikuju od žutih 
sindikata, koji zbog svoje hijerarhijske 
strukture primoravaju radnike da 
se oslanjaju na ljude koji zauzimaju 
pozicije moći, a koji potom, ili iz ličnih 
interesa ili zbog pritisaka odozgo, sko- 
ro uvek izdaju radničke interese, prave- 
ći kompromise sa gazdama i državom. 
Još jedna bitna posledica direktno- 
demokratskog načina odlučivanja je i 
potpuna transparentnost rada (pa time 
i finansija) čime se onemogućavaju 
slučajevi nalik ovom iz Nezavisnog 


Sindikati poput 
Nezavisnog sindikata 
Kolubare obesmišljavaju 
radničko organizovanje. 
Jasno je da državi takvo 
stanje u sindikatima 
odgovara, jer time u 
samom korenu seče 
ozbiljno radničko 
organizovanje. 


lubare obesmišljavaju radničko or- 
ganizovanje. 

Da bismo popravili naš položaj u 
društvu moramo da se zajednički 
borimo protiv vladajuće klase. 
Radi efikasne borbe, moramo da 
se organizujemo u revolucionarne, 
diretktno demokratske sindikate u 
kojima ćemo se boriti za poboljšanje 
trenutne materijalne situacije, ali ne 
gubeći iz vida kranji cilj - konačno 
oslobođenje svih radnih ljudi od 
ovog eksploatatorskog sistema! 

Nebojša Drulović 











Nekoliko noći zaredom trajale su 
demonstracije u četvrti Bruklin u 
Njujorku zbog ubistva mladog crnca 
Kimani Greja (16) od strane policije. 
Samo tokom jednog od protesta policija 
je uhapsila oko pedeset ljudi. Stanovni- 
ci Bruklina, jedne od najsiromašnijih 
četvrti Njujorka, okupljali su se na 
ulicama uzvikujući „ubice!” Nekoliko 
stotina policajaca zaustavilo je de- 
monstrante koji su krenuli prema 
policijskoj stanici ispred koje je Grej 
ubijen, a četvrt je nadletao policijski 
helikopter. 

Izveštavanje o protestima je u potpu- 
nosti izostalo u zvaničnim američkim 
medijima. Fotografije i video snimci su 
do javnosti stizali isključivo zahvaljujući 
aktivistima koji su materijal postavljali 
na Internet. Dok su interventna polici- 
ja i helikopteri dejstvovali po Bruklinu, 
američki mediji bavili su se isključivo 
izveštavanjem o izboru novog pape. 

Devont Braun, Grejev prijatelj koji je 
bio s njim u noći kada je ubijen, rekao 
je novinarima da je Grej vikao „Stanite! 


Ne bežim!” ali da su policajci ipak 
otvorili vatru na njega. Ubijen je sa 7 
hitaca. 

Italijanski žuti sindikati sramno 
izdali radnike bolnice u Firenci 

13. mart. Predstavnici nekoliko 
italijanskih sindikata (Opšta kon- 
federacija rada i Italijanska kon- 
federacija radničkih sindikata) pot- 
pisali su sa upravom bolnice Kaređi 
u Firenci sporazum o novom režimu 
rada, koji poništava pravo na od- 
sustvovanje s posla u vreme praznika 
i tokom vikenda, a koje je garantovano 
nacionalnim kolektivnim ugovorom. 

Sindikat radnika Italije (USI, sekcija 
Međunarodnog udruženja radnika i 
radnica u Italiji) i odbori samoniklih 
italijanskih sindikata COBAS žestoko 
se protive ovom sporazumu, podseća- 
jući da smenjeno bolničko osoblje već 
nekoliko meseci štrajkuje protiv uprave 
bolnice. Oni su najavili nove inicijati- 
ve kao podršku borbi radnika protiv 
ovog sporazuma, a organizovan je i 


referendum među radnim osobljem o 
novom režimu rada. 

Akcije madridskog CNT-a protiu gazde 
Iiara imnerfekt 

Članovi madridskog sindikata CNT 
organizovali su nekoliko piketovanja 
(protestno okupljanje) ispred bara 
,,Imperfekt“, tražeći da gazda isplati 
zaradu otpuštenom drugu Marku. U 
saopštenju madridski CNT navodi 
da sa ovom ,,protuvom“ (gazda bara) 
nemaju nameru da stvar rešavaju preko 
advokata, smatrajući da se ovaj problem 
može rešiti jedino direktnim akcijama. 
U piketovanju sve aktivnije učestvuju i 
prolaznici, a bojkot „ovog korporativ- 
nog zla“ već daje rezultate: svakog vi- 
kenda u bar svraća sve manje gostiju. 

„Već deset puta smo ovog nitkova 
držali opkoljenog, ali nismo se umorili. 
Neće uspeti da nas zaplaše pisanjem 
tužbi i stalnim prisustvom policije. 
Nastavićemo sve dok se gazda ne oka- 
ne svog bahatog stava i dok ne plati ono 
što duguje. ££ 


Centar za liberterske studije predstavlja: 

Klasna borba u doba 
fetišizma aktivizma 


Umesto da odnos kapitala i najamnog rada bude 
problematizovan, aktivisti često šalju poruku da su 
oni korisni društvu ovakvom kakvo ono jeste danas 
i da njihove aktivnosti ne bi oštetile ili neće oštetiti 
budžetsku kasu i kapitalističke interese. 


edicija Demarkacije 

Tamara Đorđević * Nebojša Vukelić 


Klasna borba 

u doba fetišizma aktivizma 

Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 


















